România, sub presiunea caniculei. Consumul de energie poate ajunge la 7.000 MW. Autoritățile exclud, deocamdată, restricțiile

Canicula ar putea împinge consumul de energie electrică la vârfuri de aproximativ 7.000 MW în orele de seară, însă Ministerul Energiei susține că sistemul energetic este, în acest moment, sub control. Capacitățile pe gaze și cărbune sunt mobilizate la maximum, producția fotovoltaică ajută în timpul zilei, iar piața regională dispune de energie pentru import.